cyanic-selkie/wikianc huggingface dataset:
Ινιάτσιο Λα Ρούσα
Πρόεδρος της Γερουσίας
μικρογραφία|220x220εσ|Συνάντηση του Λα Ρούσα με τον Πρόεδρο [[Σέρτζιο Ματαρέλα τον Οκτώβριο του 2022]] Οι ιταλικές γενικές εκλογές του 2022 χαρακτηρίστηκαν από τη νίκη των Αδελφών της Ιταλίας, το οποίο αναδείχθηκε πρώτο κόμμα με 26% των ψήφων. Ο κεντροδεξιός συνασπισμός, με επικεφαλής τη Μελόνι, κέρδισε την απόλυτη πλειοψηφία και στα δύο σώματα. Ο Λα Ρούσα επανεξελέγη στη Γερουσία με 239.720 ψήφους.
Στις 13 Οκτωβρίου 2022, ο Λα Ρούσα εξελέγη Πρόεδρος της Γερουσίας της Δημοκρατίας λαμβάνοντας 116 ψήφους από τους 206 στον πρώτο γύρο. Η υποψηφιότητα του Λα Ρούσα δεν υποστηρίχθηκε από τη Φόρτσα Ιτάλια του Μπερλουσκόνι, ωστόσο κατάφερε να εκλεγεί λαμβάνοντας ψήφους από μέλη των κομμάτων της αντιπολίτευσης. Η Λα Ρούσα ανακηρύχθηκε πρόεδρος από τη Λιλιάνα Σέγκρε, ισόβια γερουσιαστή και επιζήσασα του Ολοκαυτώματος, η οποία προήδρευσε στη συνεδρίαση της Γερουσίας λόγω του ότι ήταν η γηραιότερη γερουσιαστής.
Πολιτικές απόψεις
Συχνά κατηγορείται ως νεοφασίστας πολιτικός, ωστόσο, ο Λα Ρούσα έχει περιγράψει τον εαυτό του ως συντηρητικό.
Παραπομπές
Κατηγορία:Ιταλοί πολιτικοί
Απολλώνιος ο Επιδαύριος
Ο Απολλώνιος ο Επιδαύριος (1ος αιώνας μ.Χ.), ήταν αρχαίος Έλληνας αθλητής με καταγωγή από την Επίδαυρο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο Παντοδαπή ιστορία πως στέφθηκε ολυμπιονίκης στο αγώνισμα του σταδίου κατά τους 203ους (33 μ.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι Αργείοι ολυμπιονίκες Κατηγορία:Αρχαίοι ολυμπιονίκες (1ος αιώνας)
Βενσάν-Φρουαντβίλ
Το Βενσάν-Φρουαντβίλ (γαλλικά: Vincent-Froideville) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βενσάν (γαλλικά: Vincents).
Εξωτερικοί σύνδεσμοι
Κατηγορία:Κοινότητες του Ζυρά
Αργιλιά Λακωνίας
Η Αργιλιά είναι οικισμός της τοπικής κοινότητας Δρυμού, της δημοτικής ενότητας και δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.
Γεωγραφία
Η Αργιλιά είναι ημιορεινός οικισμός στο νοτιοδυτικό τμήμα του νομού Λακωνίας, στην περιοχή της Λακωνικής Μάνης. Βρίσκεται στις ανατολικές υπώρειες του Σαγγιά, πάνω από τον όρμο της Κολοκυθιάς και πάνω στην επαρχιακή οδό Φλομοχωρίου-Αλίκων, σε μέσο σταθμικό υψόμετρο 160. Απέχει 73 χλμ. περίπου Ν. της Σπάρτης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως Αργηλιά και προσαρτήθηκε στον δήμο Ασίνης του νομού Λακωνίας. Το 1899 εντάχθηκε στον, τέως, νομό Λακωνικής και το 1909 υπήχθη οριστικά στον νομό Λακωνίας. Το 1940 η ονομασία του οικισμού διορθώθηκε σε Αργιλιά. Με το ΦΕΚ 244Α – 04/12/1997 αποσπάστηκε από την κοινότητα Δρυμού και προσαρτήθηκε στον δήμο Ανατολικής Μάνης.
Πηγές
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Χουέι
Οι Χουέι, από άποψη καταγωγής και γλώσσας, αποτελούν σύμμειξη των Κινέζων Χαν με πληθυσμούς διάφορων εθνοτήτων της Κεντρικής Ασίας. Οι περισσότεροι από αυτούς είναι μουσουλμάνοι, γεγονός που οδήγησε στη δημιουργία ιδιαίτερων πολιτιστικών χαρακτηριστικών. Για παράδειγμα, ως μουσουλμάνοι, ακολουθούν τη δίαιτα που επιτάσσει η θρησκεία τους και απορρίπτουν την κατανάλωση χοιρινού κρέατος, το οποίο αποτελεί το είδος κρέατος που καταναλώνεται περισσότερο στην Κίνα, αναπτύσσοντας και εξελίσσοντας τη δική τους ποικιλία κινεζικής κουζίνας. Το ντύσιμό τους διαφέρει κυρίως στο ότι οι ηλικιωμένοι άντρες φορούν λευκούς σκούφους και οι ηλικιωμένες γυναίκες μαντίλες, όπως σε πολλές ισλαμικές χώρες, παρ’ όλα αυτά οι περισσότεροι νέοι Χουέι είναι πρακτικώς αξεχώριστοι από τους Κινέζους Χαν.
Οι Χουέι αποτελούν μία εκ των 56 μειονοτικών εθνοτικών ομάδων της Κίνας που είναι επίσημα αναγνωρισμένες από την κινεζική κυβέρνηση. Η κυβέρνηση ορίζει τους Χουέι ως το σύνολο όλων των μουσουλμανικών κοινοτήτων της Κίνας που δεν περιλαμβάνονται σε άλλες εθνοτικές ομάδες της χώρας. Οι Χουέι κυρίως μιλούν κινεζικά, αλλά διατηρούν κάποιες περσικές και αραβικές φράσεις. Στην πραγματικότητα, οι Χουέι είναι μοναδικοί ανάμεσα στις άλλες εθνότητες της Κίνας στο γεγονός ότι σχετίζονται με μη σινιτικές γλώσσες. Συγκεντρώνονται περισσότερο στη Βορειοδυτική Κίνα (επαρχίες Νινγκσιά, Γκανσού, Σιντζιάνγκ), αλλά υπάρχουν κοινότητές τους σε ολόκληρη τη χώρα, όπως στο Πεκίνο και τις περιοχές Εσωτερική Μογγολία, Χεμπέι, Χαϊνάν, Γιουνάν.
Παλαιότερα, ο όρος αναφερόταν στους πληθυσμούς που μιλούσαν μεν κινεζικά αλλά ήταν μουσουλμανικής καταγωγής. Η πρακτική του Ισλάμ δεν αποτελούσε κριτήριο. Η χρήση του όρου Χουέι για να περιγραφούν οι αλλογενείς μουσουλμάνοι που μετανάστευσαν στην Κίνα ανάγεται στα χρόνια της δυναστείας Σονγκ (960-1279).
Ο παντουρκιστής Ουιγούρος ακτιβιστής Μασούντ Σαμπρί (1886–1952), θεωρούσε τους Χουέι ως μουσουλμάνους Κινέζους Χαν και τούς διαχώριζε από τους δικούς του ομοεθνείς, σημειώνοντας ότι με την εξαίρεση της θρησκείας, τα έθιμα και η γλώσσα των Χουέι ήταν ίδια με των Κινέζων Χαν.
Οι Χουέι είναι ποικίλης καταγωγής, πολλοί εξ αυτών απόγονοι των ταξιδιωτών κατά μήκος του Δρόμου του Μεταξιού. Οι πρόγονοί τους περιελαμβάνουν Κεντροασιάτες, Άραβες και Πέρσες, οι οποίοι παντρεύτηκαν Κινέζες Χαν.
Παρόλα αυτά, μεταξύ των Χουέι στις στατιστικές της κινεζικής κυβέρνησης συμπεριλαμβάνονται και μέλη μικρότερων κοινοτήτων, μη αναγνωρισμένων ως ξεχωριστών εθνικών ομάδων από την κινεζική κυβέρνηση, οι οποίες δεν ομιλούν κινεζικά. Ειδικότερα, περιλαμβάνονται σε αυτούς αρκετές χιλιάδες Ουτσούλ στη νότια επαρχία Χαϊνάν, που μιλούν μια αυστρονησιακή γλώσσα (γλώσσα Τσατ), σχετιζόμενη με τη γλώσσα της μειονοτικής εθνότητας των μουσουλμάνων Τσαμ του Βιετνάμ, οι οποίοι λέγεται ότι κατάγονται από τους Τσαμ που μετανάστευσαν στη νήσο Χαϊνάν. Επίσης, μια μικρή μουσουλμανική μειονότητα στην επαρχία Γιουνάν, παρόλο που τα μέλη της μιλούν τη γλώσσα Μπάι, έχει καταχωρηθεί ως τμήμα των Χουέι, όπως επίσης και κάποιες μικρές ομάδες Θιβετιανών μουσουλμάνων.
"Χουέι-χουέι" και "Χουέι"
Οι Χουέι-χουέι ήταν ο συνήθης γενικός όρος για τους μουσουλμάνους της Κίνας κατά τις περιόδους των δυναστειών Μινγκ και Τσινγκ. Λέγεται ότι προέρχεται από τους παλαιότερους όρους Χουέι-χε ή Χουέι-χου, το οποίο ήταν το όνομα του Κράτους των Ουιγούρων του 8ου και 9ου αιώνα. Παρόλο που οι αρχαίοι Ουιγούροι δεν ήταν μουσουλμάνοι (όπως οι σημερινοί), ο όρος Χουέι-χουέι άρχισε να αναφέρεται στους αλλοδαπούς, ανεξαρτήτως γλώσσας ή καταγωγής, από τον καιρό της δυναστείας Γιουάν (1271–1368). Κατά τη διάρκεια της δυναστείας Γιουάν, μεγάλοι αριθμοί μουσουλμάνων ήρθαν από τα δυτικά, και καθότι η γη των Ουιγούρων ήταν στη δύση, αυτό οδήγησε τους Κινέζους ν' αποκαλούν συλλήβδην όλους τους ξένους, είτε μουσουλμάνοι ήταν, είτε νεστοριανοί Χριστιανοί, είτε Εβραίοι, είτε κάθε άλλης θρησκείας, ως Χουέι-χουέι.
Ο Τζένγκις Χαν αποκαλούσε τόσο τους ξένους Εβραίους όσο και τους μουσουλμάνους της Κίνας ως "Χουέι-χουέι" όταν τούς ανάγκασε να σταματήσουν τις μεθόδους χαλάλ (μουσουλμανικός τρόπος παρασκευής τροφίμων) και κοσέρ (εβραϊκός τρόπος) κατά την παρασκευή, διατήρηση και κατανάλωση του φαγητού τους:
Παραπομπές
Κατηγορία:Κινέζοι Κατηγορία:Πληθυσμιακές ομάδες στην Ασία
Λε Βιλέ
Το Λε Βιλέ (γαλλικά: Le Villey) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Εξωτερικοί σύνδεσμοι
Κατηγορία:Κοινότητες του Ζυρά
Δρυμός Λακωνίας
Ο Δρυμός είναι οικισμός στον δήμο Ανατολικής Μάνης στο νομό Λακωνίας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Ανατολικής Μάνης και ήταν μέρος του Δήμος Ανατολικής Μάνης το 1997 - 2010. Σήμερα υπάγεται στην τοπική κοινότητα Δρυμού.
Το 2011 είχε πληθυσμό 33 κατοίκων.
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Οικογένεια Μάνου
Η ευγενής Οικογένεια Μάνου είναι μία από τις οικογένειες που καταγόταν από το Φανάρι της Κωνσταντινούπολης και είχαν εγκατασταθεί στις Παραδουνάβιες Ηγεμονίες, στην Αθήνα και αλλού. Τα μέλη της έκαναν επιγαμίες με τις πριγκιπικές Οικογένειες Γκίκα, Μαυροκορδάτου, Καντακουζηνού, Σούτσου, Καρατζά, Υψηλάντη, Μουρούζη, Ρίζου-Νερουλού, Νέγρη, Χαντζερή. Ακόμη με τις ευγενείς Οικογένειες Στούρτζα, Μπαλτς, Ροσέττι, Αριστάρχη, Κατάργη, Κωστάκη, Αργυροπούλου, Λεβίδη, Μαυρομιχάλη, Τομπάζη. Επίσης με τους βασιλικούς Οίκους των Γλύξμπουργκ και Βουρβόνων-Ορλεάνης.
Ιστορικό
Η καταγωγή της Οικογένειας είναι από την Καστοριά και ιδρυτής είναι ο Εμμανουήλ (Μάνος) Φιλίππου 1610-1699. Ο Εμμανουήλ (Μανωλάκης) εγκαταστάθηκε στην Κωνσταντινούπολη και ήταν έμπορος γουναρικών, που πλούτισε και έγινε ευεργέτης και μέγας Λογοθέτης του Πατριαρχείου. Είχε τρεις εγγονούς, ιδρυτές κλάδων: τον Μανουήλ, τον Νικόλαο και τον Γεώργιο.
Ο Μανουήλ είχε εγγονούς τους αδελφούς Γεώργιο και Ιωάννη (Ιοάν), γλωσσομαθείς και με νομική κατάρτιση, που έδρασαν στο ξεκίνημα της Επανάστασης του 1821.
Ο Νικόλαος είχε γιο τον Δημήτριο, που ήταν στόλνικος, μαζί με τον Ρίζο-Νερουλό, της Μολδαβίας· οι δύο τους διοίκησαν την Ηγεμονία το 1819, διαδεχόμενοι τον Μιχαήλ Σούτσο. Τους διαδέχθηκε ο μητροπολίτης Βενιαμίν Κωστάκης ως κυβερνήτης (kaymakam) το 1821, οπότε το πριγκιπάτο καταλήφθηκε από τη Φιλική Εταιρεία του Αλέξανδρου Υψηλάντη. Ο γιος του Δημητρίου Κωνσταντίνος λόγιος είχε εγγονό τον Πέτρο στρατηγό. Η κόρη του Πέτρου, Ασπασία παντρεύτηκε τον Αλέξανδρο βασιλιά της Ελλάδας. Ο μικρανιψιός του Πέτρου, Κωνσταντίνος είχε κόρη την Ιλεάνα Μάνου, που παντρεύτηκε τον Κάρολο-Λουδοβίκο των Βουρβόνων-Ορλεάνης δούκα του Σαρτρ.
Ο Γεώργιος είχε εγγονό τον Ιωάννη (Ιοάν), που έγινε ένας από τους τρεις κυβερνήτες (kaymakam) του πριγκιπάτου της Βλαχίας (1858-59), που διαδέχθηκαν τον Αλέξανδρο Β΄ Γκίκα. Οι άλλοι δύο ήταν ο Εμμανουήλ Μπαλεάνου και ο Ιωάννης Φιλιπέσκου. Επόμενος πρίγκιπας έγινε ο Αλέξανδρος Ιωάννης Α΄ Κούζας, που ενοποίησε το πριγκιπάτο με τη Μολδαβία και έτσι ιδρύθηκε η Ρουμανία.
Τα μέλη του Οίκου
Γεώργιος, εκ Καστοριάς
Κλάδος Μανουήλ
Μανουήλ (Φανάρι 1717-Φανάρι 1786) διδ. ιατρικής Πάδουας· ποστέλνικος, σπαθάριος, καπουκεχαγιά Βλαχίας, λογοθέτης Πατριαρχείου,, σπαθάριος Βλαχίας, σύζ. Ζαφείρα Καρατζά. ΚΛΑΔΟΣ ΜΑΝΟΥΗΛ
Κλάδος Νικολάου
Νικόλαος (Φανάρι 1720-;) διδ. ιατρικής (Πάδουα), σύζ. Ευφορσύνη Γκίκα. ΚΑΛΔΟΣ ΝΙΚΟΛΑΟΥ
Κλάδος Γεωργίου
Γεώργιος (Φανάρι 1726-Φανάρι 1777) υπεύθ. Τάξης Μολδαβίας, ποστέλνικος Βλαχίας. ΚΛΑΔΟΣ ΓΕΩΡΓΙΟΥ
Πηγές
Οίκος Μάνου
Βιλέτ-λε-Ντολ
Το Βιλέτ-λε-Ντολ (γαλλικά: Villette-lès-Dole) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλετουά (γαλλικά: Villettois).
Εξωτερικοί σύνδεσμοι
Κατηγορία:Κοινότητες του Ζυρά
Εκκλησιαστής (μυθιστόρημα)
Ο Εκκλησιαστής (ιταλ.: Q) είναι ιστορικό μυθιστόρημα της ιταλικής συγγραφικής συλλογικότητας που υπογράφει ως Λούθερ Μπλίσετ. Κυκλοφόρησε το 1999 και έχει μεταφραστεί σε περισσότερες από 15 γλώσσες. Το 2001 κυκλοφόρησε και στα ελληνικά από τον Εκδοτικό Οίκο Τραυλός, σε μετάφραση της Χρύσας Κακατσάκη.
Γραμμένο σε πρώτο πρόσωπο, ασχολείται με την ιστορία θρησκευτικών ριζοσπαστικών κινημάτων με κοινωνικοπολιτικές προεκτάσεις, όπως αυτό των Αναβαπτιστών, που αναπτύχθηκαν παράλληλα με τη Προτεσταντική Μεταρρύθμιση του 16ου αιώνα, και καλύπτει την χρονική περίοδο από το 1519 μέχρι το 1555. Το βιβλίο βασίζεται σε πραγματικά γεγονότα και πρόσωπα.
Υποσημειώσεις
Κατηγορία:Ιταλικά μυθιστορήματα Κατηγορία:Ιστορικά μυθιστορήματα
Βιλβιέ
Το Βιλβιέ (γαλλικά: Villevieux) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλβιεζέν ή Βιεβιλουά (γαλλικά: Villevieusins ή Vieuxvillois).
Εξωτερικοί σύνδεσμοι
Κατηγορία:Κοινότητες του Ζυρά
Ο Ταξιτζής Μας
δεξιά|100 px|μικρογραφία|Το σήμα της εκπομπήςΟ Ταξιτζής (ή Ταξιτζής μας) ήταν ελληνική τηλεοπτική σειρά του Καναλιού των Ενόπλων Δυνάμεων της κρατικής τηλεόρασης, με βασικό πρωταγωνιστή τον ηθοποιό Θεόδωρο Κατσαδράμη, στο ρόλο ενός συνηθισμένου επαγγελματία οδηγού Ταξί της Αθήνας. Η σειρά προβλήθηκε επί εβδομαδιαίας βάση (Σάββατο ή Κυριακή) από το Δεκέμβριο του 1977 έως τα μέσα Αυγούστου του 1979 σε 70 επεισόδια των 45 λεπτών το καθένα. Παραγωγός της σειράς -της οποίας το σενάριο έγραφαν πολλοί διαφορετικοί συγγραφείς, ενώ τη σκηνοθετούσαν αρκετοί σκηνοθέτες- ήταν ο Τζέιμς Πάρις. Η σειρά, της οποίας το περιεχόμενο ήταν κοινωνικό, προβλήθηκε σε επανάληψη λίγα χρονιά μετά την αρχική της προβολή, τόσο από την ΕΤ2 όσο και το ΡΙΚ.
Πηγές
Ταξιτζης
Τάσος Δήμας
Ο Τάσος Δήμας, γεννημένος στην Θεσσαλονίκη στις 10 Απριλίου 1988, είναι Έλληνας καλαθοσφαιριστής. Έχει ύψος 1.97 m και αγωνίζοταν κάποτε στην θέση του σούτινγκ γκαρντ, όντας αθλητής της ομάδας του Γ.Σ. Κορωπίου από το καλοκαίρι του 2016.
Καριέρα
Ο Δήμας εντάχθηκε στα τμήματα υποδομής του Μέγα Αλέξανδρου Θεσσαλονίκης σε ηλικία δέκα ετών και έφθασε να αγωνίζεται μέχρι την Β΄ Εθνική κατηγορία, στην οποία αναδείχθηκε δεύτερος σκόρερ του πρωταθλήματος το 2010-11.
Το καλοκαίρι του 2011, υπέγραψε τετραετές συμβόλαιο με την ομάδα του Άρη. Στην πρώτη του σεζόν αγωνίστηκε σε έντεκα παιχνίδια, πετυχαίνοντας πέντε πόντους, ενώ στους δύο αγώνες των πλέι-οφ εναντίον του Παναθηναϊκού πέτυχε τρεις ακόμη πόντους. Επίσης, έπαιξε σε εννέα αγώνες για την διοργάνωση του ULEB Eurocup.
Το 2012-13, αγωνίστηκε σε επτά αγώνες για την κανονική περίοδο του πρωταθλήματος, με μέσο όρο 2,3 πόντων, ενώ το 2013-14 δόθηκε δανεικός στην ομάδα των Ίκαρων Σερρών. Την επόμενη χρονιά, ενημερώθηκε από τον προπονητή του Άρη, Δημήτρη Πρίφτη, ότι δεν τον χρειάζεται στην ομάδα των "κίτρινων", αλλά τελικά παρέμεινε στον Άρη μέχρι το τέλος της σεζόν παίζοντας σε έντεκα αγώνες.
Βιλέτ-λεζ-Αρμπουά
Το Βιλέτ-λεζ-Αρμπουά (γαλλικά: Villette-lès-Arbois) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Τάσος Δήμας
Καριέρα
Συνέχισε στην ομάδα των "κίτρινων" και το 2015-16, όπου επανήλθε με τον Άρη στις ευρωπαϊκές διοργανώσεις μετά από τέσσερα χρόνια, παίζοντας εναντίον της τουρκικής Μπάνβιτ και της ιταλικής Αρμάνι Μιλάνο.
Βιλέτ-λεζ-Αρμπουά
Οι κάτοικοί του είναι γνωστοί ως Βελοτιέ (γαλλικά: Velotiers).
Εξωτερικοί σύνδεσμοι
Κατηγορία:Κοινότητες του Ζυρά
Τάσος Δήμας
Καριέρα
Το καλοκαίρι του 2016, αφέθηκε ελεύθερος από την ομάδα του Άρη και υπέγραψε στον Γ.Σ. Κορωπίου για το πρωτάθλημα της Β΄ Εθνικής.
Πηγές
Κατηγορία:Έλληνες καλαθοσφαιριστές Κατηγορία:Καλαθοσφαιριστές Μεγάλου Αλεξάνδρου Θεσσαλονίκης Κατηγορία:Καλαθοσφαιριστές Άρη Κατηγορία:Καλαθοσφαιριστές Ικάρων Σερρών Κατηγορία:Καλαθοσφαιριστές Μαχητών Πειραματικού Πεύκων Κατηγορία:Σούτινγκ γκαρντ
Απολλώνιος του Αρχέστρατου
Ο Απολλώνιος του Αρχέστρατου (1ος αιώνας μ.Χ.), γνωστός και ως Φιλοκαῖσαρ, ήταν αρχαίος Έλληνας ολυμπιονίκης από άγνωστη πόλη και σε άγνωστο αγώνισμα ή αγωνίσματα. Εκτός από το όνομα του πατέρα του και τον προσδιορισμό του, είναι γνωστό πως στέφθηκε 3 φορές ολυμπιονίκης κατά τους 204ους (37 μ.Χ.), 205ους (41 μ.Χ.) και 206ους (45 μ.Χ.) και υπήρξε επίσης περιοδονίκης με παράλληλες νίκες στα Πύθια, Νέμεα, και Ίσθμια. Οι διαθέσιμες πληροφορίες για τον Απολλώνιο προέρχονται από επιγραφικά στοιχεία.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Ισθμιονίκες Κατηγορία:Νεμεονίκες Κατηγορία:Πυθιονίκες Κατηγορία:Περιοδονίκες Κατηγορία:Αρχαίοι ολυμπιονίκες ανά αγώνισμα‎ Κατηγορία:Αρχαίοι ολυμπιονίκες ανά περιοχή Κατηγορία:Αρχαίοι ολυμπιονίκες (1ος αιώνας)
Πλατεία Μοναστηρακίου
Η Πλατεία Μοναστηρακίου είναι κεντρική πλατεία της Αθήνας στην περιοχή του Μοναστηρακίου. Στην πλατεία, υπάρχει ο σταθμός Μοναστηράκι της γραμμής 1 και γραμμής 3 του μετρό της Αθήνας.
Παραπομπές
Μοναστηρακιου
NGC 11
Ο NGC 11 είναι σπειροειδής γαλαξίας στον αστερισμό Ανδρομέδα. Απέχει περίπου 200 εκατομμύρια έτη φωτός από τη Γη και έχει διάμετρο της τάξεως των 100.000 ετών φωτός. Ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) ανακάλυψε τον γαλαξία αυτόν στις 24 Οκτωβρίου 1881.
Εξωτερικοί σύνδεσμοι
0011 Κατηγορία:Σπειροειδείς γαλαξίες Κατηγορία:Ανδρομέδα (αστερισμός) 00642 00073
Walmart
Η Walmart Inc. (προφ.: Γουόλμαρτ, πρώην Wal-Mart Stores, Inc.) αποτελεί αμερικανική πολυεθνική εταιρεία λιανικού εμπορίου η οποία λειτουργεί μια αλυσίδα υπεραγορών (ονομάζονται επίσης υπερκέντρα), εκπτωτικών πολυκαταστημάτων και παντοπωλείων από τις Ηνωμένες Πολιτείες, με έδρα στο Μπέντονβιλ του Άρκανσο. Η εταιρεία ιδρύθηκε από τον Σαμ Γουόλτον στο κοντινό Ρότζερς του Άρκανσο το 1962 και κατέστη νομίμως ως εταιρία σύμφωνα με τον Γενικό Εταιρικό Νόμο του Ντέλαγουερ στις 31 Οκτωβρίου 1969. Επίσης κατέχει και διαχειρίζεται αποθήκες λιανικού εμπορίου της Sam's Club.
Από τις 31 Οκτωβρίου 2021, η Walmart διαθέτει 10.566 καταστήματα και ομίλους σε 24 χώρες, που λειτουργούν υπό 48 διαφορετικές ονομασίες. Η εταιρεία λειτουργεί υπό την επωνυμία Walmart στις Ηνωμένες Πολιτείες και τον Καναδά, ως Walmart de México y Centroamérica στο Μεξικό και την Κεντρική Αμερική, και ως Flipkart Wholesale στην Ινδία. Διαθέτει εξ ολοκλήρου επιχειρηματικές δραστηριότητες στη Χιλή, τον Καναδά και τη Νότια Αφρική. Από τον Αύγουστο του 2018, η Walmart κατέχει μόνο ένα μειοψηφικό μερίδιο στη βραζιλιάνικη Walmart Brasil, η οποία μετονομάστηκε σε Grupo Big τον Αύγουστο του 2019, κατέχοντας το 20 τοις εκατό των μετοχών της εταιρείας, και η εταιρεία ιδιωτικών μετοχών Advent International να κατέχει το 80 τοις εκατό της εταιρείας.
Η Walmart είναι η μεγαλύτερη εταιρεία στον κόσμο ως προς τα έσοδα, με 548,743 δισεκατομμύρια δολάρια ΗΠΑ, σύμφωνα με τη λίστα της Fortune, Global 500, το 2020. Είναι επίσης η μεγαλύτερη ιδιωτική εργοδότρια εταιρεία στον κόσμο με 2,2 εκατομμύρια εργαζόμενους. Αποτελεί δημόσια εμπορική οικογενειακή επιχείρηση, καθώς η εταιρεία ελέγχεται από την οικογένεια Γουόλτον. Οι κληρονόμοι του Σαμ Γουόλτον κατέχουν πάνω από το 50 τοις εκατό της Walmart τόσο μέσω της εταιρείας συμμετοχών Walton Enterprises όσο και μέσω των ατομικών τους συμμετοχών. Η Walmart ήταν το μεγαλύτερο κατάστημα λιανικής πώλησης τροφίμων των Ηνωμένων Πολιτειών το 2019 και το 65 τοις εκατό των πωλήσεων αξίας 510,329 δισεκατομμυρίων δολαρίων της Walmart προήλθε από δραστηριότητες στις ΗΠΑ.
Η Walmart εισήχθη στο Χρηματιστήριο της Νέας Υόρκης το 1972. Μέχρι το 1988, ήταν το πιο κερδοφόρο κατάστημα λιανικής πώλησης στις ΗΠΑ, και είχε γίνει το μεγαλύτερο από άποψη εσόδων μέχρι τον Οκτώβριο του 1989. Η εταιρεία αρχικά περιοριζόταν γεωγραφικά στο Νότο και τις κάτω Μεσοδυτικές Πολιτείες, αλλά είχε καταστήματα από ακτή σε ακτή στις αρχές της δεκαετίας του 1990. Η Sam's Club άνοιξε στο Νιου Τζέρσεϋ τον Νοέμβριο του 1989 και το πρώτο κατάστημα στην Καλιφόρνια άνοιξε στο Λάνκαστερ τον Ιούλιο του 1990. Ένα Walmart στο Γιορκ της Πενσυλβάνια άνοιξε τον Οκτώβριο του 1990, το πρώτο κύριο κατάστημα στις Βορειοανατολικές Πολιτείες.
Οι επενδύσεις της Walmart εκτός των ΗΠΑ είχαν μικτά αποτελέσματα. Οι δραστηριότητες και οι θυγατρικές της στον Καναδά, το Ηνωμένο Βασίλειο, την Κεντρική Αμερική, τη Νότια Αμερική και την Κίνα είναι επιτυχημένες, αλλά τα επιχειρηματικά της σχέδια απέτυχαν στη Γερμανία, την Ιαπωνία και τη Νότια Κορέα.
Παραπομπές
Κατηγορία:Άρκανσο Κατηγορία:Επιχειρήσεις των ΗΠΑ
Focke-Wulf Fw 62
Το Focke-Wulf Fw 62 ήταν αναγνωριστικό υδροπλάνο το οποίο αναπτύχθηκε από την εταιρεία Focke-Wulf για τις κύριες μονάδες επιφανείας του γερμανικού πολέμικου ναυτικού (Kriegsmarine). Κατασκευάστηκαν μονάχα τέσσερα, διότι στον σχετικό διαγωνισμό επιλέχθηκε το ανταγωνιστικό Arado Ar 196.
Σχεδιασμός και ανάπτυξη
Η πρόταση που υπέβαλε η Focke-Wulf ήταν το Fw 62, ένα διπλάνο συμβατικής διάταξης. Ήταν μικτής κατασκευής και προωθούνταν από αστεροειδή κινητήρα BMW 132K μέγιστης ισχύος 945 hp που έστρεφε δίφυλλη έλικα. Οι δύο πτέρυγες είχαν ίδιο εκπέτασμα και μπορούσαν να αναδιπλωθούν προκειμένου να εξοικονομείται χώρος επί του πλοίου.
Επιχειρησιακή ιστορία
Το αρχικό πρωτότυπο (Fw 62 V1) πραγματοποίησε την παρθενική του πτήση στις 23 Οκτωβρίου 1937 και διέθετε δύο πλωτήρες. Ακολούθησε το δεύτερο πρωτότυπο (Fw 62 V2) που είχε έναν μεγάλο πλωτήρα καθώς και μικρούς σταθεροποιητικούς πλωτήρες. Οι επίσημες δοκιμές ξεκίνησαν το καλοκαίρι του 1937 στο Τραβεμύντε (Travemünde). Αποδείχθηκε μία αρκετά καλή σχεδίαση και απέσπασε θετικές κριτικές από τους δοκιμαστές πιλότους, όμως το ανταγωνιστικό μονοπλάνο Arado Ar 196 ήταν πολύ πιο σύγχρονο σχεδιαστικά και τεχνολογικά και τελικά επικράτησε στον διαγωνισμό.
Εξωτερικοί σύνδεσμοι
Κατηγορία:Αεροσκάφη Focke-Wulf Κατηγορία:Εμβολοκινητήρια στρατιωτικά αεροσκάφη Κατηγορία:Υδροπλάνα Κατηγορία:Αναγνωριστικά αεροσκάφη Κατηγορία:Αεροσκάφη ναυτικής αεροπορίας Κατηγορία:Αεροσκάφη ναυτικής συνεργασίας
Βιλερσερίν
Το Βιλερσερίν (γαλλικά: Villerserine) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλερσενιάν (γαλλικά: Villersenians).
Εξωτερικοί σύνδεσμοι
Κατηγορία:Κοινότητες του Ζυρά
Βιλέρ-Ρομπέρ
Το Βιλέρ-Ρομπέρ (γαλλικά: Villers-Robert) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλερομπερτίς (γαλλικά: Villerobertisses).
Εξωτερικοί σύνδεσμοι
Κατηγορία:Κοινότητες του Ζυρά
NGC 12
Ο NGC 12 είναι ραβδωτός σπειροειδής γαλαξίας τύπου SAB(rs)c, ο οποίος βρίσκεται στον αστερισμό Ιχθύες. Απέχει περίπου 185 εκατομμύρια έτη φωτός από τη Γη και έχει διάμετρο 85.000 ετών φωτός. Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 6 Δεκεμβρίου 1790.
Εξωτερικοί σύνδεσμοι
0012 Κατηγορία:Ραβδωτοί σπειροειδείς γαλαξίες Κατηγορία:Ιχθύες (αστερισμός) 00645 00074
Μελίσσια Ηλείας
Τα Μελίσσια είναι μικρός οικισμός, χωριό, της Καλλιθέας στην Πελοπόννησο και την Περιφερειακή Ενότητα Ηλείας, ο οποίος βρίσκεται στην περιοχή της Αλιφείρας. Αναφέρεται επίσημα για πρώτη φορά το 2011 να απογράφεται ως ξεχωριστός οικισμός στο δήμο Ανδρίτσαινας-Κρεστένων. Σύμφωνα με το Σχέδιο Καλλικράτης, μαζί με την Καλλιθέα και τα Μπαρακίτικα αποτελούν την τοπική κοινότητα Καλλιθέας που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 απογράφησαν 16 κάτοικοι.
Παραπομπές
Κατηγορία:Δήμος Ανδρίτσαινας - Κρεστένων Κατηγορία:Χωριά του νομού Ηλείας
Καμίνια Ηλείας
Παραπομπές
Κατηγορία:Δήμος Ανδρίτσαινας - Κρεστένων Κατηγορία:Χωριά του νομού Ηλείας
Μαρ Κοντρέρας
Η Μαρ Κοντρέρας (Marisela Contreras Leyva, 8 Φεβρουαρίου 1981 -) είναι Μεξικανή ηθοποιός και τραγουδίστρια.
Η πρώτη της επαφή με την ήταν το 2002 όταν συμμετείχε στο μουσικό ριάλιτι Operación Triunfo, όπου κατέκτησε την έβδομη θέση. Το 2007 έκανε το τηλεοπτικό της ντεμπούτο σαν ηθοποιός στην τηλενουβέλα Muchachitas como tu.
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
Αμπελοφάσουλο
Το αμπελοφάσουλο (επιστημονική ονομασία: Vigna unguiculata) είναι ετήσιο ποώδες όσπριο από το γένος Vigna. Η ανοχή του στο αμμώδες έδαφος και στις λίγες βροχοπτώσεις το έχουν καταστήσει σημαντική καλλιέργεια στις ημίξηρες περιοχές σε όλη την Αφρική και την Ασία. Απαιτεί πολύ λίγα, καθώς οι όζοι της ρίζας του φυτού είναι σε θέση να συγκρατούν το ατμοσφαιρικό άζωτο, καθιστώντας το μια πολύτιμη καλλιέργεια για αγρότες με λίγους πόρους και κατάλληλο για συγκαλλιέργεια με άλλα φυτά. Ολόκληρο το φυτό χρησιμοποιείται ως ζωοτροφή.
Αναγνωρίζονται τέσσερα υποείδη αμπελοφάσουλου, εκ των οποίων τα τρία καλλιεργούνται. Υπάρχει έντονη μορφολογική ποικιλότητα εντός του είδους με μεγάλες διακυμάνσεις στο μέγεθος, το σχήμα και τη δομή του φυτού. Τα αμπελοφάσουλα μπορούν να είναι όρθια, ημιόρθια ή αναρριχώμενα. Καλλιεργείται κυρίως για τους σπόρους, οι οποίοι είναι πλούσιοι σε πρωτεΐνη, αν και τα φύλλα και οι ανώριμοι λοβοί σπόρων μπορούν επίσης να καταναλωθούν.
Τα αμπελοφάσουλα εξημερώθηκαν στην Αφρική και είναι ένα από τα παλαιότερα φυτά που καλλιεργήθηκαν. Ένα δεύτερο γεγονός εξημέρωσης συνέβη πιθανώς στην Ασία, πριν εξαπλωθούν στην Ευρώπη και την Αμερική. Οι σπόροι συνήθως μαγειρεύονται και γίνονται μαγειρευτά και κάρυ, ή αλέθονται σε αλεύρι ή πάστα.
Τα περισσότερα μπιζέλια καλλιεργούνται στην αφρικανική ήπειρο, ιδιαίτερα στη Νιγηρία και τον Νίγηρα, που αντιπροσωπεύουν το 66% της παγκόσμιας παραγωγής. Μια εκτίμηση του 1997 υποδηλώνει ότι τα μπιζέλια καλλιεργούνται σε 12,5 εκατομμύρια εκτάρια γης, έχουν παγκόσμια παραγωγή 3 εκατομμύρια τόνους και καταναλώνονται από 200 εκατομμύρια ανθρώπους σε καθημερινή βάση. Η προσβολή από έντομα είναι ένας σημαντικός περιορισμός στην παραγωγή αμπελοφάσουλων, προκαλώντας μερικές φορές απώλειες άνω του 90%.
Μεσάνυχτα στο Πικαντίλι
Το Μεσάνυχτα στο Πικαντίλι (αγγλικά: The Alphabet Murders) είναι μια βρετανική αστυνομική ταινία του 1965 σε σκηνοθεσία Φρανκ Τάσλιν, με πρωταγωνιστή τον Τόνι Ράνταλ ως ντετέκτιβ Ηρακλή Πουαρό. Βασίζεται στο μυθιστόρημα του 1936 Φόνοι με αλφαβητική σειρά της Άγκαθα Κρίστι.
Πλοκή
Ο Άλμπερτ Άχεν, ένας κλόουν που εκτελεί ένα νούμερο κατάδυσης, βρίσκεται νεκρός και το όπλο της δολοφονίας τυχαίνει να είναι ένα δηλητηριώδες βέλος. Όταν μια γυναίκα που ονομάζεται Μπέτι Μπάρναρντ γίνεται το επόμενο θύμα, ο ντετέκτιβ Ηρακλής Πουαρό υποπτεύεται ότι ο σερ Καρμάικλ Κλαρκ μπορεί να βρίσκεται σε σοβαρό κίνδυνο.
Καθώς ο Πουαρό και ο λοχαγός Χέιστινγκς ερευνούν τα εγκλήματα, μια όμορφη γυναίκα με ενδιαφέροντα αρχικά ονόματος, η Αμάντα Μπίατρις Κρος, γίνεται το επίκεντρο της έρευνάς τους, τουλάχιστον μέχρι να πηδήξει στον Τάμεση.
Παραγωγή
Ο ρόλος του Πουαρό αρχικά προοριζόταν για τον Ζίρο Μόστελ, αλλά η ταινία καθυστέρησε επειδή η Άγκαθα Κρίστι είχε αντιρρήσεις με το σενάριο. Μεταξύ των πραγμάτων στα οποία είχε αντίρρηση ήταν η πρόθεση να εμφανίζεται ο Ηρακλής Πουαρό στην κρεβατοκάμαρα. Η ταινία διαφέρει σημαντικά από το μυθιστόρημα και δίνει έμφαση στην κωμωδία, ειδικότητα του σκηνοθέτη Φρανκ Τάσλιν. Ο Πουαρό αποκτά αστεία χαρακτηριστικά, ενώ παραμένει λαμπρός ντετέκτιβ.
Η ταινία περιλαμβάνει μια καμέο εμφάνιση της Μάργκαρετ Ράδερφορντ ως μις Μαρπλ και του Στρίνγκερ Ντέιβις ως φίλου της, κυρίου Στρίνγκερ. Το ζευγάρι είχε εμφανιστεί προηγουμένως σε μια σειρά τεσσάρων ταινιών της MGM μεταξύ 1961 και 1964ενσαρκώνοντας τους ίδιους ρόλους.
Ο Όστιν Τρέβορ, που ερμηνεύει τον μπάτλερ Τζάντσον, είχε παίξει τον Πουαρό σε τρεις βρετανικές ταινίες στις αρχές της δεκαετίας του 1930: Alibi (1931), Black Coffee (1931) και Ο θάνατος του Λόρδου Έντγκαρ (1934).
Υποδοχή
Ο Λέναρντ Μάλτιν δίνει στην ταινία 2 στα 4 αστέρια, χαρακτηρίζοντάς την «παράξενη διασκευή» του βιβλίου του Κρίστι. Το TCM αποκαλεί τον Πουαρό του Ράνταλ «επιθεωρητή σε στιλ Κλουζό», σημειώνοντας ότι η δεύτερη δόση της σειράς ταινιών Ροζ Πάνθηρας είχε καλές κριτικές τον προηγούμενο χρόνο.
Αλύπα Λακωνίας
Η Αλύπα είναι οικισμός της τοπικής κοινότητας Έξω Νυμφίου, της δημοτικής ενότητας και δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.
Γεωγραφία
Η Αλύπα είναι παραθαλάσσιος οικισμός στο νότιο τμήμα του νομού Λακωνίας. Βρίσκεται στο ανατολικό άκρο του κεντρικού τμήματος της χερσονήσου Μάνης, από την πλευρά του Λακωνικού κόλπου, στους ανατολικούς πρόποδες του Σαγγιά και κοντά στην επαρχιακή οδό Φλομοχωρίου-Αλίκων, σε μέσο σταθμικό υψόμετρο 40. Απέχει 81 χλμ. περίπου Ν. της Σπάρτης.
Εξωτερικοί σύνδεσμοι
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Βιλέρ-λε-Μπουά
Το Βιλέρ-λε-Μπουά (γαλλικά: Villers-les-Bois) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλερμποτέν (γαλλικά: Villerbotins).
Εξωτερικοί σύνδεσμοι
Κατηγορία:Κοινότητες του Ζυρά
Διαφανές ξύλο
Ο όρος διαφανές ξύλο (αγγλ. transparent wood), ή επίσης και διαφανές σύνθετο ξύλο (αγγλ. transparent wood composite) αναφέρεται σε καινοτομικά υλικά ξύλου που έχουν έως και 90% διαφάνεια και μπορεί (ορισμένα) να έχουν υψηλότερες μηχανικές αντοχές από το ίδιο το ξύλο.
Διαφανές ξύλο παρήχθη εργαστηριακά για πρώτη φορά το 1992. Αυτά τα νέα προϊόντα είναι πολύ πιο εύκολα βιοδιασπώμενα από το γυαλί και τα πλαστικά προϊόντα. Το διαφανές ξύλο είναι επίσης πολύ ανθεκτικό στη θραύση.
Ιστορική αναδρομή
Ερευνητική ομάδα με επικεφαλής τον καθηγητή Lars Berglund από το σουηδικό Πανεπιστήμιο KTH μαζί με μια ερευνητική ομάδα του Πανεπιστημίου του Μέριλαντ με επικεφαλής τον καθηγητή Liangbing Hu ανέπτυξαν μια νέα μέθοδο για την αφαίρεση του χρώματος και ορισμένων χημικών ουσιών από μικρά δοκίμια ξύλου, με επακόλουθη προσθήκη πολυμερικών ενώσεων, όπως π.χ. πολυ-μεθακρυλικό μεθυλεστέρα (PMMA) και εποξική ρητίνη, σε κυτταρικό επίπεδο, καθιστώντας τα δοκίμια διαφανή.
Μόλις κυκλοφόρησε η είδηση της νέας αυτής ευρεσιτεχνίας, μεταξύ των ετών 2015 και 2016, εκτεταμένες ανακοινώσεις για το διαφανές ξύλο έγιναν σε διεθνή ΜΜΕ, με άρθρα στο ScienceDaily, Wired, The Wall Street Journal, και The New York Times.
Στην πραγματικότητα, αυτές οι ερευνητικές ομάδες "ξανα-ανακάλυψαν" το πρωταρχικό έργο του Γερμανού ερευνητή Siegfried Fink, ο οποίος είχε ήδη από το 1992 εφαρμόσει πρώτος μια τεχνολογική μέθοδο πολύ παρόμοια με αυτή των ερευνητών Berglund και Hu. Ο Γερμανός ερευνητής έφτασε στο να τροποποιήσει το ξύλο και να το κάνει διαφανές, έχοντας ως αρχικό στόχο να μελετήσει (μικροσκοπικά) τις κυτταρικές κοιλότητες της μικροδομής του ξύλου για άλλους αναλυτικούς σκοπούς.
Το 2021, ομάδα ερευνητών δημοσίευσε μια νέα τεχνική για την παρασκευή του διαφανούς ξύλου -το οποίο είναι και πιο ελαφρύ και μηχανικά πιο ανθεκτικό από το γυαλί- και η οποία απαιτεί σημαντικά μικρότερη ποσότητα χημικών αντιδραστηρίων και θερμικής/ηλεκτρικής ενέργειας από τις μεθόδους που είχαν ήδη χρησιμοποιηθεί έως τότε. μικρογραφία|Βίντεο με διαφανές ξύλο που παράγεται με απλή μέθοδο Μικρού πάχους ξύλο που τροποποιείται με την τεχνική χημικού βουρτσίσματος με χρήση ηλιακή ενέργειας αποδίδει νέο υλικό που είναι ελαφρύτερο περίπου 50 φορές και μηχανικά πιο ανθεκτικό από ξύλο που έχει υποστεί επεξεργασία με τις προηγούμενες μεθόδους.
Διεργασία
Στη φυσική του κατάσταση, το ξύλο δεν είναι διαφανές υλικό λόγω της διασποράς και της απορρόφησης του φωτός. Το μαυρισμένο χρώμα του ξύλου οφείλεται στη χημική πολυμερική του σύνθεση, από κυτταρίνη, ημικυτταρίνες και λιγνίνη. Η λιγνίνη του ξύλου είναι κυρίως υπεύθυνη για το χαρακτηριστικό χρώμα του ξύλου. Κατά συνέπεια, η ποσότητα της λιγνίνης καθορίζει και τα επίπεδα ορατότητας αυτού περίπου σε ποσοστό 80–95%.
Για να καταστεί το ξύλο ένα διαφανές υλικό, τόσο η απορρόφηση όσο και η διασπορά του θα πρέπει να μειωθούν κατά την (χημική) επεξεργασία του. Μια τέτοια επεξεργασία για διαφανές ξύλο βασίζεται ουσιαστικά στην αφαίρεση όλης της λιγνίνης που περιέχει, διαδικασία που στην επιστήμη ξύλου ονομάζεται ως απολίγνωση (delignification).
Διαδικασία απολίγνωσης
Η παραγωγή διαφανούς ξύλου με τη χημική διεργασία της απολίγνωσης διαφέρει από μελέτη σε μελέτη, με βάση τη διεθνή βιβλιογραφία.
Ωστόσο, τα βασικά χαρακτηριστικά στάδια αυτής περιλαμβάνουν τα ακόλουθα: δείγμα ξύλου χημικώς κατεργάζεται με θερμαινόμενα διαλύματα (80 °C–100 °C) που περιέχουν χλωριούχο νάτριο, υποχλωριώδες νάτριο ή υδροξείδιο / θειώδες νάτριο για περίπου 3–12 ώρες. Το στάδιο αυτό ακολουθείται από μια διεργασία εμβάπτισης σε βραστό διάλυμα από υπεροξείδιο του υδρογόνου.
Στη συνέχεια, η λιγνίνη διαχωρίζεται εντελώς από τη δομή της κυτταρίνης και των ημικυτταρινών μετατρέποντας το ξύλο σε λευκωπό υλικό και επιτρέποντας -σε δεύτερη φάση- την έναρξη του εμποτισμού του με συνθετική ρητίνη.
Έτσι, το δοκίμιο ακολούθως βυθίζεται σε ρητίνη, συνήθως PMMA (πολυμεθακρυλικό μεθύλιο), σε θερμοκρασία 85 °C και κάτω από εφαρμογή κενού για 12 ώρες. Αυτή η διαδικασία γεμίζει τους κενούς χώρους που καταλάμβανε προηγουμένως η λιγνίνη αλλά επίσης και η ανοιχτή ξύλινη κυτταρική δομή (π.χ. κυτταρικές κοιλότητες) με αποτέλεσμα τη δημιουργία ενός νέου υλικού: το διαφανές σύνθετο ξύλο.
Ωστόσο είναι γνωστό ότι η απολίγνωση είναι μια επιτυχημένη μέθοδος παραγωγής που όμως περιορίζεται σε εργαστηριακή και πειραματική παραγωγή μικρής ποσότητας και μικρού πάχους υλικού (ξύλου), και ως εκ τούτου, δεν μπορεί να ανταποκριθεί στις πρακτικές απαιτήσεις εφαρμογής του σε μεγαλύτερη κλίμακα.
Το 2018, παρόλα αυτά, στο ερευνητικό κέντρο Jiangsu Co-Innovation Center for Efficient Processing and Utilization of Forest Resources, ο ερευνητής Xuan Wang και οι συνεργάτες του ανέπτυξαν νέα μέθοδο παραγωγής - διείσδυσης ενός προπολυμερισμένου διαλύματος μεθακρυλικού μεθυλεστέρα (MMA) σε απολιγνωμένες ίνες ξύλου. Με τη χρήση αυτής της νέας τεχνικής, μπορεί εύκολα να παραχθεί μεγάλου μεγέθους διαφανές ξύλο, σε οποιοδήποτε πάχος ή διαστάσεις.
Παρά την επιτυχία αυτή, εξακολουθούν σήμερα να υπάρχουν προκλήσεις όσον αφορά τη μηχανική σταθερότητα του νέου αυτού υλικού αλλά και την επιδιωκόμενη οπτική απόδοση.
Ιδιότητες
Το ξύλο μπορεί να ταξινομηθεί σε δύο διαφορετικούς τύπους, το ξύλο κωνοφόρων (softwood, ή μαλακή ξυλεία) και το ξύλο πλατυφύλλων (hardwood, ή σκληρή ξυλεία), ανάλογα με τη δασοπονική κλάση (γυμνόσπερμα - αγγειόσπερμα) από την οποία προέρχεται. Ενώ κάθε τύπος είναι διαφορετικός - π.χ., τα αξονικά κύτταρα στα κωνοφόρα είδη έχουν μεγαλύτερα μήκη σε σύγκριση με αυτά από τα πλατύφυλλα είδη - και οι δύο τύποι, όμως, έχουν παρόμοια ιεραρχική δομή, που σημαίνει ότι ο προσανατολισμός των ξυλωδών κυττάρων είναι πανομοιότυπος στα είδη ξυλείας.
Αυτή η μοναδική ανισότροπη δομή, δηλαδή οι διαφορετικές ιδιότητες και συμπεριφορές, όταν μετρώνται στις τρεις διαφορετικές κατευθύνσεις του (αξονική - ακτινική - εφαπτομενική), επιτρέπει στο ξύλωμα (ξύλο) να αντλεί ιόντα και νερό για φωτοσύνθεση. Ομοίως, σε διαφανή σύνθετα ξύλου, αφαιρώντας τη λιγνίνη και διατηρώντας τα αξονικά κύτταρα (τραχεΐδες ή ίνες) από κυτταρινικές ίνες (αλυσίδες), του επιτρέπει να μετατραπεί σε διαυγές ξύλο το οποίο δύναται να εμποτιστεί με εποξειδική ένωση -που ομοιάζει με κόλλα- που το καθιστά ανθεκτικό, στιβαρό και διαφανές υλικό. Εξαιρετική πρώτη ύλη με υψηλή διαπερατότητα αλλά και με βελτιωμένες μηχανικές ιδιότητες.
Οι ερευνητές δοκίμασαν επιτυχώς μια φιλική προς το περιβάλλον εναλλακτική χημική ένωση: το ακρυλικό λεμονένιο, ένα μονομερές από λεμονένιο, σε ακρυλικό. Το λεμονένιο είναι κοινό κυκλικό τερπένιο που μπορεί να εξαχθεί από υπολείμματα, μέσω ισομερισμού του α-πινενίου (λ.χ. από ξύλο κωνοφόρων ειδών) ή από αιθέριο έλαιο από φλούδες εσπεριδοειδών.
Συνεπώς, φυσικές ενώσεις - βιοπολυμερή (ή ολιγομερή) μπορούν να προσφέρουν πλεονεκτήματα σε σύγκριση με τα συμβατικά μη ανανεώσιμα πολυμερή από ορυκτές πηγές ή από πετροχημικά, και να διατηρήσουν υψηλή μηχανική απόδοση όντας ελαφριά υλικά, λόγω και της πορώδους και ανισότροπης κυτταρινικής δομής. Αυτό σήμερα φαίνεται να παρουσιάζει μεγάλο ενδιαφέρον για βιώσιμες και οικολογικές νανοτεχνολογίες μεγάλης κλίμακας.
Η σουκινυλίωση υποστρώματος απολιγνωμένου ξύλου χρησιμοποιώντας τον αντίστοιχο σουκινυλικό ανυδρίτη έχει ως αποτέλεσμα ένα νανοδομημένο και μηχανικά ισχυρό βιοσύνθετο υλικό. Το όλο πολυμερές συνήθως δομείται από 70% (κατ' όγκο) τέτοιας πρώτης ύλης, και αυτό έχει ως αποτέλεσμα νανοδομημένα βιοσύνθετα υλικά που συνδυάζουν εξαιρετική οπτική διαπερατότητα, 90% σε πάχος 1,2 mm και εντυπωσιακά χαμηλή θολότητα (30%), ταυτόχρονα με υψηλή μηχανική αντοχή (π.χ. μέτρο θραύσης 174 MPa και συντελεστή Young's περίπου 17 GPa).
Μηχανικές ιδιότητες
Το διαφανές ξύλο χαρακτηρίζεται από τέτοιες μηχανικές ιδιότητες και αντοχή στην καταπόνηση λόγω της υψηλής περιεκτικότητάς του σε ίνες κυτταρίνης αλλά και στον γεωμετρικό προσανατολισμό της δομής των ινών (σε ακτινική και εφαπτομενική κατεύθυνση), παρέχοντας έτσι τη δομική βάση για το σχεδιασμό εφαρμογών προηγμένων υλικών.
Χαρακτηριστικό του διαφανούς ξύλου είναι η αντοχή του υλικού. Σύμφωνα με τον δρ. Zhu και τους συνεργάτες του, το διαφανές ξύλο στην αξονική κατεύθυνση έχει μέτρο ελαστικότητας 2,37 GPa και καμπτική αντοχή 45,38 MPa (σημείωση: αμφότερα υποδυέστερα από το καθαρό PMMA ), και επίσης, διπλάσια από τις αντοχές οριζόντιο επίπεδο, ήτοι: 1,22 GPa και 23,38 MPa, αντιστοίχως. Επίσης, η πλαστική φύση του διαφανούς σύνθετου ξύλου παρέχει πλεονεκτήματα σε σύγκριση με άλλα εύθραυστα υλικά όπως π.χ. το γυαλί, γεγονός που σημαίνει ότι δεν θρυμματίζεται κατά την καταπόνηση σε κρούση.
Οπτικές ιδιότητες και θερμική αγωγιμότητα
Το διαφανές ξύλο φέρει κάθετα ευθυγραμμισμένες ίνες κυτταρίνης -στιβαρά πακτωμένες- που λειτουργούν ως κυματοδηγοί ευρείας ζώνης και έχουν υψηλές απώλειες σκέδασης μετάδοσης για το φως. Αυτή η μοναδική ιδιότητα διαχείρισης φωτός έχει ως αποτέλεσμα ένα εφέ διάδοσης φωτός.
Μετρώντας τις οπτικές του ιδιότητες με ενσωματωμένη σφαίρα, η δρ. Li και οι συνεργάτες της διαπίστωσαν ότι το διαφανές ξύλο παρουσιάζει υψηλή διαπερατότητα 90% και υψηλή οπτική θολότητα 95%. Ως αποτέλεσμα, το διαφανές ξύλο ως ενεργειακά αποδοτικό υλικό θα μπορούσε να χρησιμοποιηθεί για μείωση της κατανάλωσης ενέργειας του φωτισμού κατά τη διάρκεια της ημέρας, οδηγώντας αποτελεσματικά το ηλιακό φως εντός των κατοικιών παρέχοντας ομοιόμορφο και σταθερό φωτισμό σε όλη την διάρκεια της ημέρας.
Με βάση μελέτη της δρ. C. Montanari του Βασιλικού Ινστιτούτου Τεχνολογίας KTH, στη Στοκχόλμη, η θερμική αγωγιμότητα του διαφανούς ξύλου, που μετατρέπεται από ημιδιαφανές σε διαφανές όταν θερμαίνεται, θα μπορούσε να χρησιμοποιηθεί για κτίρια ενεργειακά ακόμη πιο αποδοτικά συλλέγοντας την ενέργεια του ήλιου κατά τη διάρκεια της ημέρας και την απελευθέρωσή της αργότερα τη νύχτα στο εσωτερικό.
Μελλοντικές εφαρμογές
Αν και η ανάπτυξη διαφανών σύνθετων ξύλου εξακολουθεί να βρίσκεται σε επίπεδο -ακόμη- εργαστηριακής κλίμακας και σε επίπεδο πρωτοτύπου, οι δυνατότητες των νέων υλικών όπως λ.χ. ενεργειακή απόδοση και λειτουργική εξοικονόμηση στα κτίρια, είναι πολλά υποσχόμενες.
Το διαφανές ξύλο ερευνάται επίσης και για πιθανή χρήση σε επιφάνειες ευαίσθητες στην αφή.
Σύστημα υαλοπινάκων
Αυτό το σύστημα επιχειρείται προς εφαρμογή σε κτιριακές χρήσεις, όπου το τεχνητό φως μπορεί να αντικατασταθεί από το ηλιακό φως μέσω ενός σχεδιασμού μετάδοσης φωτός.
Με βάση την έρευνα και την προσομοίωση που πραγματοποιήθηκε από τον ερευνητή Joseph Arehart στο Πανεπιστήμιο του Κολοράντο (Boulder), το διαφανές ξύλο εισάγεται ως αντικατάσταση συστήματος υαλοπινάκων, που θα μπορούσε να μειώσει την κατανάλωση ενέργειας κλιματισμού του χώρου κατά ποσοστά 24,6% μέχρι 33,3%, σε μεσαία κλιματική ζώνη και σε μεγάλους χώρους γραφείων (κλιματική ζώνη 4C), αντίστοιχα.
Αυτό είναι το τεχνικό επίπεδο γνώσης, που έχουμε μέχρι και σήμερα, σχετικά με την πιθανή λειτουργικότητα του διαφανούς ξύλου, επειδή παρουσιάζει εξόχως χαμηλή θερμική αγωγιμότητα (θερμομονωτικότητα) και υψηλότερη μηχανική αντοχή σε κρούση, σε σύγκριση με τα δημοφιλή συστήματα υαλοπινάκων.
Ηλιακά κύτταρα
Μια άλλη κατεύθυνση για εφαρμογές του διαφανούς ξύλου σχετίζεται με την υψηλή οπτική μετάδοση για οπτοηλεκτρονικές συσκευές, ως υποστρώματα σε φωτοβολταϊκά ηλιακά κύτταρα.
Η δρ. Λι και οι συνεργάτες της στο Βασιλικό Ινστιτούτο Τεχνολογίας (KTH) της Σουηδίας μελέτησαν την υψηλή οπτική διαπερατότητα που καθιστά το διαφανές ξύλο "υποψήφιο" υλικό για υπόστρωμα σε ηλιακά κύτταρα περοβσκίτη. Κατέληξαν έτσι στο συμπέρασμα ότι το διαφανές ξύλο έχει υψηλή οπτική διαπερατότητα 86% και μακροχρόνια σταθερότητα, με θραύση σκληρότητας 3,2 MPa⋅m1/2 σε σύγκριση με θραύση γυάλινου υποστρώματος σκληρότητας 0,7–0,85 MPa⋅m1/2, που ικανοποιεί τις απαιτήσεις του υποστρώματος για ηλιακά κύτταρα.
Αυτές είναι σχετικές πληροφορίες για πιθανή εφαρμογή του διαφανούς ξύλου, επειδή είναι μια κατάλληλη και αειφορική (οικολογική) λύση σε υπόστρωμα για συναρμολόγηση ηλιακών κυψελών με δυνατότητες ενεργειακά αποδοτικών κτιρίων, καθώς και για αντικαταστάσεις γυαλιού και μείωση του αποτυπώματος άνθρακα για τις εν λόγω συσκευές.
Το διαφανές ξύλο θα μπορούσε να μεταμορφώσει τις επιστήμες των υλικών και τη βιομηχανία της δόμησης επιτρέποντας νέες εφαρμογές, όπως τα φέροντα παράθυρα. Αυτά τα εξαρτήματα θα μπορούσαν επίσης να επιφέρουν δραστικές βελτιώσεις στην εξοικονόμηση (θερμικής) ενέργειας και στην εν γένει απόδοση, σε σύγκριση με το γυαλί και άλλα συμβατικά υλικά (λ.χ. αλουμίνιο, PVC).
Απαιτείται αρκετή έρευνα ακόμη για την περαιτέρω κατανόηση της αλληλεπίδρασης μεταξύ του φωτός και της δομής του ξύλου, για τον συντονισμό των οπτικών και μηχανικών ιδιοτήτων και για την αξιοποίηση των προηγμένων εφαρμογών των διαφανών σύνθετου ξύλου.
Περαιτέρω ανάγνωση
Κατηγορία:Ξύλο Κατηγορία:Χημεία πολυμερών Κατηγορία:Επιστήμη υλικών Κατηγορία:Αναδυόμενες τεχνολογίες
Δημήτρης Μωραΐτης
Ο Δημήτριος Ραφαήλ Μωραΐτης (Αθήνα, 3 Φεβρουαρίου 1999), είναι Έλληνας διεθνής καλαθοσφαιριστής. Διαθέτοντας ύψος 1,94 μέτρα, αγωνίζεται ως πόιντ γκαρντ και σούτινγκ γκαρντ για τον Παναθηναϊκό.
Πρώιμα χρόνια
Ο Μωραΐτης έπαιξε από νεαρή ηλικία με τις ομάδες νέων του Πανιώνιου, πριν ξεκινήσει την επαγγελματική του καριέρα. Έπαιξε στο Διεθνές παιχνίδι του Jordan Brand Classic το 2015, όπου κατέγραψε 7 πόντους, 1 ασίστ, 1 μπλοκ και 1 λάθος σε 28 λεπτά.
Επαγγελματίας
Ο Μωραΐτης υπέγραψε το πρώτο του συμβόλαιο με την ομάδα ανδρών του Πανιώνιου το 2014. Στις 20 Ιουλίου 2015, η ΑΕΚ Αθηνών επιβεβαίωσε ότι ο Μωραΐτης θα ενταχθεί στον σύλλογο από τον Πανιώνιο, έναντι αμοιβής μεταβίβασης 1.200.000 ευρώ. Ο Μοραΐτης υπέγραψε εξαετές συμβόλαιο με την ΑΕΚ.
Ο Μωραΐτης έκανε το ντεμπούτο του στο Ελληνικό Πρωτάθλημα με την ΑΕΚ, σε νίκη εναντίον της Νέας Κηφισιάς, στις 21 Νοεμβρίου 2015. Σημείωσε τους πρώτους του πόντους στο Ελληνικό Πρωτάθλημα, σε ένα παιχνίδι εναντίον του Ρεθύμνου, στις 11 Μαρτίου 2016, αλλά η ομάδα του έχασε το παιχνίδι, 70–69. Μετά την αποχώρηση του Ταουρίν Γκριν από την ΑΕΚ λόγω ενός επεισοδίου που είχε με τον προπονητή της ομάδας, Γιούρι Ζντοβτς, κατά τη διάρκεια ενός παιχνιδιού πλέι οφ του Πρωταθλήματος το 2016 εναντίον του Ολυμπιακού, ο Μωραΐτης κέρδισε περισσότερο χρόνο παιχνιδιού.
Με την ΑΕΚ, κέρδισε το Κύπελλο Ελλάδας το 2018, κερδίζοντας στον τελικό τον Ολυμπιακό 88-83. Επίσης κατέκτησε και τον τίτλο του Τσάμπιονς Λιγκ. Στις 27 Ιουλίου 2018, ο Μωραΐτης επέκτεινε το συμβόλαιό του με την ΑΕΚ για ένα ακόμη έτος, μέχρι τη σεζόν 2021–22. Κατά τη διάρκεια της προετοιμασίας για τη σεζόν 2018-19, ο Μωραΐτης έπαιξε με την ΑΕΚ στο τουρνουά «Νεόφυτος Χανδριώτης». Η ΑΕΚ κέρδισε το τουρνουά και ο Μωραΐτης ονομάστηκε MVP, με μέσο όρο 11.6 πόντους, 4 ασίστ και 2.3 ριμπάουντ ανά παιχνίδι. Σε 21 αγώνες τη χρονιά 2018-19 μέτρησε 2,6 πόντους κατά μέσο όρο.
Στις 17 Αυγούστου 2019, ο Μωραΐτης δανείστηκε στον Κολοσσό Ρόδου του Πρωταθλήματος Ελλάδας για τη σεζόν 2019-2020. Τη χρονιά 2019-20 σε 20 αγώνες είχε 4.8 πόντους και 2.2 ασίστ.
Στις 23 Ιουλίου 2021, ανακοινώθηκε από το Περιστέρι, με συμβόλαιο διετούς διάρκειας. Την 1η Ιουλίου 2022, ανανέωσε το συμβόλαιό του μέχρι το 2024. Τη σεζόν 2022-23, ήταν από τους πρωταγωνιστές του Περιστερίου στην κατάληψη της τρίτης θέσης στο ελληνικό πρωτάθλημα έχοντας 7.4 πόντους, 2.2 ριμπάουντ, 2.6 ασίστ και 1.1 κλέψιμο σε 19′ συμμετοχής. Επίσης, ήταν σημαντικός και στην πορεία των “κυανοκίτρινων” στο Μπάσκετμπολ Τσάμπιονς Λιγκ και στο Κύπελλο Ελλάδας, όπου έφτασε μέχρι τον τελικό της διοργάνωσης. Στις 21 Ιουνίου 2023, η ομάδα του Περιστερίου αποχαιρέτησε τον αθλητή, ευχαριστώντας τον για την προσφορά του.
Εθνική ομάδα
Ο Μωραΐτης υπήρξε μέλος των εθνικών ομάδων της Ελλάδας. Με τις κατώτερες εθνικές ομάδες της Ελλάδας, έχει παίξει στα ακόλουθα τουρνουά: το Πρωτάθλημα FIBA Europe Under-16 2014, το Πρωτάθλημα FIBA Europe Under-16 2015, το Πρωτάθλημα FIBA Europe Under-18 2016, το Πρωτάθλημα FIBA Europe Under-18 2017 και το Πρωτάθλημα FIBA Europe Under-20 2019
Τον Φεβρουάριο του 2021, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Ο πρώτος αγώνας ήταν κόντρα στη Βοσνία, ήττα με 69-84, με τον ίδιο να έχει 4 πόντους, 1 ριμπάουντ και 1 ασίστ σε 11:09 λεπτά συμμετοχής. Επίσης βρέθηκε στην προεπιλογή για το Ευρωμπάσκετ 2022, αλλά δεν ήταν στην τελική επιλογή. Αγωνίστηκε σε τέσσερα παιχνίδια με την Εθνική για τα προκριματικά του Παγκοσμίου Κυπέλλου 2023, έχοντας 10.5 πόντους, 2 ριμπάουντ, 2.8 ασίστ, 1.8 κλεψίματα και 40% ευστοχία (14/35 σουτ) σε 22’. Μάλιστα κόντρα στην Σερβία είχε 23 πόντους (5/7 δίποντα, 3/7 τρίποντα, 4/4 βολές), 4 ριμπάουντ, 5 ασίστ, 2 κλεψίματα και 1 λάθος, όντας δεύτερος σκόρερ της, πρώτος πασέρ και δεύτερος σε ranking (27) στον αγώνα.
Με το εθνόσημο στην ανδρών ο Μωραΐτης έχει 7 αγώνες με 54 πόντους (μ.ο: 7.71). Στους παίδες είχε 19 αγώνες με 248 πόντους (μ.ο: 13.05), στους έφηβους είχε 26 αγώνες με 358 πόντους (μ.ο: 13.77) και στους νέους άνδρες κατέγραψε 22 συμμετοχές με 307 πόντους (μ.ο: 13.95).
Προσωπική ζωή
Ο πατέρας του Μωραΐτη, Κώστας Μωραΐτης, είναι πρώην επαγγελματίας καλαθοσφαιριστής, ο οποίος έπαιξε στο Ελληνικό Πρωτάθλημα κατά τη δεκαετία του 1990.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων
Βιλέρ-Φαρλαί
Το Βιλέρ-Φαρλαί (γαλλικά: Villers-Farlay) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλερσενιάν (γαλλικά: Villersenians).
Εξωτερικοί σύνδεσμοι
Κατηγορία:Κοινότητες του Ζυρά
Μέσα Χώρα Λακωνίας
Η Μέσα Χώρα είναι οικισμός στον δήμο Ανατολικής Μάνης στο νομό Λακωνίας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Ανατολικής Μάνης και ήταν μέρος του Δήμος Ανατολικής Μάνης το 1997 - 2010. Σήμερα υπάγεται στην τοπική κοινότητα Έξω Νυμφαίου.
Το 2011 είχε πληθυσμό 25 κατοίκων.
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Βιλνέβ-σου-Πιμόν
Το Βιλνέβ-σου-Πιμόν (γαλλικά: Villeneuve-sous-Pymont) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Εξωτερικοί σύνδεσμοι
Κατηγορία:Κοινότητες του Ζυρά
NGC 13
Ο NGC 13 είναι σπειροειδής γαλαξίας στον αστερισμό Ανδρομέδα. Απέχει περίπου 200 εκατομμύρια έτη φωτός από τη Γη και έχει διάμετρο 145.000 ετών φωτός. . Τον ανακάλυψε ο αστρονόμος Ουίλιαμ Χέρσελ στις 26 Νοεμβρίου 1790.
Εξωτερικοί σύνδεσμοι
0013 Κατηγορία:Σπειροειδείς γαλαξίες Κατηγορία:Ανδρομέδα (αστερισμός) 00650 00077